Først lød meldingen på, en uheldig bilist var flygtet fra et solouheld på motorvejsfrakørsel 14 ved Flauenskjold, men det viste sig, han havde fået en kammerat til at køre sig på skadestuen.

Først så det slemt ud med meldingen om en mandlig bilist, der angiveligt var flygtet fra et solouheld ved den sydgående motorvejsfrakørsel 14 ved Flauenskjold. Men det viste sig senere at være knapt så alvorligt, da politiet fandt ud af, at manden blot havde fået en kammerat til at køre sig til skadestuen for at blive tjekket, inden politi og ambulance nåede frem. Manden har tilsyneladende mistet herredømmet over bilen, da han kørte ad frakørslen, og det endte med bilen landede på hovedet i et buskads, fortæller vagtchef ved Nordjyllands Politi Henrik Beck. En polsk lastbilchaufførvar kommet til stedet kort efter uheldet, men på grund af misforståelser og sprogforbistringer, fik han givet politiet det indtryk, at uhelds-bilisten var flygtet fra stedet. Ifølge politiets seneste oplysninger, slap den uheldige bilist med skrækken og ingen større fysiske skader.